НАРОДНО ЧИТАЛИЩЕ „СЪЗНАНИЕ-1890”

с.Жълти бряг, общ. Стамболово

ОТЧЕТ ЗА ДЕЙНОСТТА НА ЧИТАЛИЩЕТО ПРЕЗ 2022г.

През целия период на своето съществуване,читалищата винаги са били ключови фактори за ограмотяването,образоваността и информираността на местните общности,имащи съществена роля за утвърждаване и развитие на гражданското общество.

С годините се е изградила стабилна връзка на базата на взаимопомощ и сътрудничество между органите на местната и централната власт,от една страна и народните читалища,от друга.Без тази връзка и помощ съществуването и дейността на читалищата биха били невъзможни .

През изминалата 2022 г.настоятелството на НЧ,,Съзнание-1890, продължи работата си и постепенно премина в нормален режим след Ковид пандемията.

-месец януари:

1.На 21 януари-денят на родилната помощ, беше традиционно пресъздаден народният обичай - ,,Къпане на бабата” с жените от селото.

-месец февруари:

1.Поклонение в памет на Васил Левски-полагане на цветя пред паметната плоча и рецитал посветен на Апостола на свободата.

- месец март:

1.На 01.03. в двора на ДГ,,Незабравка”децата от детската градина и начален курс на ОУ „Св. Св. Кирил и Методий” посрещнаха БАБА МАРТА с песни и стихове за пролетта ,а добрата баба им разказа легенда за мартеничката и от къде произлиза обичая.След това тя им завърза мартенички на ръчичките и ги почерпи със сладка питка, бонбони и ошаф. Даде им и семенца , които да засадят и след това да се грижат за засетите растения.

2.На 03.03. на площада в центъра на селото тържествено бе честван денят на освобождението на България от Османско робство.Беше изнесен доклад за освободителния поход на руската армия и героизма на българското опълчение по време на Освободителната война и поетичен рецитал и концерт, подготвен от учениците.Пред паметната плоча бяха поднесени венци и цветя от ученици и жители на селото.

3. На 06.03 вечерта в читалището отпразнувахме празника„Сирни заговезни”. Той започна с палене на ритуален огън / пали се специално направена за целта възможно най-голяма клада/.От този огън се палят и стрялкат стрели, за здраве и плодородие и против градушки.Фолклорния състав при читалището изнесе програма пред присъстващите , след което последва празничен хоровод , а когато огънят догоря и остана жарта я прескачахме за здраве.

4. На 08.03 организирахме тържество по случай деня на Жената с много забавни моменти.

- месец април

1.На 02 април ,с посещение в библиотеката на деца от ДГ ,,Незабравка” с.Жълти бряг и начален курс от ОУ „Св. Св. Кирил и Методий”, отбелязахме международния ден на детската книга и рожденият ден на писателя Ханс Кристиян Андерсен.Прочетени бяха любими откъси от книжки,обичани приказки и стихове. Учениците бяха подготвили и драматизации от любими приказки.

2. На 16.04 Учениците, които изучават и пресъздават народни обичаи в клуб „Млад етнограф” към читалището пресъздадоха Пролетния обичай- „Лазаруване”. Селото се огласи от песните и смеха на -лазарките, очаквани и желани гости във всеки дом.

3. На 22.04. Отбелязахме деня на земята с прожекции на мултимедия

-месец май

1.На 9 май , по традиция в последните няколко години , с беседа с ученици от четвърти до седми клас, отбелязахме деня на Европа и Европейският съюз.

2. На 14.05 взехме участие в Националния събор на народното творчество „ Китна Тракия пее и танцува” и получихме златен медал в категория „певчески групи”

3.С програма, подготвена от учениците от ОУ,,Св. Св. Кирил и Методий” с.Жълти бряг и общоселско тържество, беше отпразнуван Денят на славянската писменост и култура и празника на селото-24 май.

-месец юни-

1.На 01.06. с децата от ДГ „Незабравка” с. Жълти бряг организирахме състезания на открито, рисуване на асфалт и други занимателни игри, забавления и подаръци за децата.

-месец юли

1.На 18.07.,с литературно четене на стихотворения и разкази ,бе отбелязано рождението на Апостола на българската свобода –ВАСИЛ ЛЕВСКИ.Прочетени бяха откъси от биографични книги .

Месец август

На 05.08. фолклорният ни състав участва в XII Национален събор на народното творчество в Копривщица , представихме се блестящо и получихме златен медал.

През месеците юли и август, всекидневно провеждахме занимания и забавни игри с децата ,посещаващи библиотеката .

-месец ноември

1.По традиция 1 ноември –Денят на народните будители беше отбелязан в библиотеката на читалището, с витрина и беседа с ученици за ролята на народните будители.

-месец декември

1.На 19.12. се проведе празника ,,Дядо Коледа дойде…” с децата от ДГ,,Незабравка” с. Жълти бряг.

2.На 21.12. С ученици от ОУ,,Св. Св. Кирил и Методий”се организира Коледно тържество , включващо и народният обичай „Коледуване”

Посещенията в библиотеката се нормализираха след пандемията.Работихме и спечелихме проект по програма „ Българските библиотеки- съвременни центрове за четене и информираност” на стойност 1388,48 лв. и закупихме 134 тома , детска , художествена и специализирана литература, която беше много необходима за обновяване на фонда и за задоволяване потребностите на нашите читатели.

През изминалата 2022г., работата в библиотеката се изрази в следните показатели: Библиотечният фонд наброява 6290 тома.Броят читателски посещения за годината е 585, а заетите книги-984. Общо регистрираните читатели-169.

По програма „Глобални библиотеки –България” в читалището продължава работата на интернет центъра.Предоставяме ел.услуги и безплатен и неограничен достъп на населението до интернет при спазване мерките за безопасност.Провеждаме обучения на желаещите за придобиване на начална компютърна грамотност.

По отношение на организационната работа, сме провели четири заседания на настоятелството за обсъждане на предстоящите мероприятия и задачи и проблеми на читалището и едно редовно общо годишно събрание.

Настоящият отчет бе приет на редовно годишно събрание , което се проведе на 17.03.2023 год.

Председател :……………………

/Милена В. Колева/

Изготвил: ………………………

/ Мария Л. Накова/